
                                        CONSILIUL JUDEŢEAN  

HOTĂRÂRE
pentru modificarea Hotărârii Consiliului Judeţean Bistriţa-Năsăud nr.155/2018 privind aprobarea organigramei şi a statului de funcţii ale aparatului de specialitate al Consiliului Judeţean
                                    Bistriţa-Năsăud
  
Consiliul Judeţean Bistriţa-Năsăud, întrunit în şedinţă ordinară în data de 30 mai 2019, în prezenţa a 31 de consilieri judeţeni;
        Având în vedere:
· Expunerea de Motive nr.IX/9256 din 20.05.2019 a Preşedintelui Consiliului Judeţean Bistriţa-Năsăud;
· raportul comun nr.VIII/9257/20.05.2019  al Serviciului managementul resurselor umane, organizare, control şi al Direcţiei economice;
· prevederile art.87 alin. (1) lit. a), alin. (2) lit. d), art. 91 alin. (2) lit. a) şi art.107 alin.(2) lit.a) și lit.b) din Legea nr.188/1999 privind Statutul funcţionarilor publici, republicată, cu modificările şi completările ulterioare;
· prevederile Anexei nr. VIII cap. I lit. A pct. III, lit. b) din Legea-cadru nr. 153/2017 privind salarizarea personalului plătit din fonduri publice, cu modificările şi completările ulterioare;
· prevederile Hotărârii Consiliului Judeţean Bistriţa-Năsăud nr.20/2019 privind aprobarea bugetului de venituri şi cheltuieli al  Judeţului Bistriţa-Năsăud pe anul 2019 și estimările  pe anii 2020-2022, cu modificările şi completările ulterioare;
· prevederile Hotărârii Consiliului Judeţean Bistriţa-Năsăud nr. 155/2018 privind aprobarea organigramei şi a statului de funcţii ale aparatului de specialitate al Consiliului Judeţean Bistriţa-Năsăud;
· prevederile Dispoziției Președintelui Consiliului Județean Bistrița-Năsăud nr.146/2015 privind reglementarea activităţii de organizare şi asigurare a accesului la informaţiile de interes public în cadrul Consiliului Judeţean Bistriţa-Năsăud, cu modificările şi completările ulterioare;
· raportul nr.IA/10208 din 30.05.2019 al Comisiei de administraţie;
· raportul nr.IA/10215 din 30.05.2019 al Comisiei economice.
   	În temeiul prevederilor art.91 alin.(1) lit.a), alin.(2) lit.c), art.97 şi art.115 alin.(1) lit.c) din Legea nr.215/2001 privind administraţiei publice locale, republicată, cu modificările şi completările ulterioare;

HOTĂRĂŞTE:
Art.1 (1) Se aprobă modificarea Organigramei aparatului de specialitate al Consiliului Județean Bistriţa-Năsăud, prevăzută în Anexa nr.1 la Hotărârea Consiliului Judeţean Bistriţa-Năsăud nr.155/2018, conform Anexei nr.1 care face parte integrantă din prezenta hotărâre.
(2) Se aprobă modificarea Statului de funcţii al aparatului de specialitate al Consiliului Judeţean Bistriţa-Năsăud prevăzut în Anexa nr.2 la Hotărârea Consiliului Judeţean Bistriţa-Năsăud nr.155/2018, conform Anexei nr.2 care face parte integrantă din prezenta hotărâre.
Art.2 Prezenta hotărâre intră în vigoare la data de 01.06.2019.
Art.3 Prezenta hotărâre a fost adoptată cu un număr de 30 voturi ”pentru” și 1 consilier județean nu a votat. 
Art.4 Cu ducerea la îndeplinire a prevederilor prezentei hotărâri se încredinţează Serviciul managementul resurselor umane, organizare, control şi Direcţia economică din cadrul Consiliului Judeţean Bistriţa-Năsăud.
Art.5 Prezenta hotărâre se postează pe Portalul de management al Agenţiei Naţionale a Funcţionarilor Publici, prin grija Compartimentului resurse umane și pe site-ul Consiliului Județean Bistrița-Năsăud www.portalbn.ro prin grija Serviciului administrație, relații externe.
   Art.6 Prezenta hotărâre se comunică de către Serviciul juridic cu:
· Direcţia administraţie locală;
· Direcţia economică;
· Serviciul administrație, relații externe;
· Serviciul managementul resurselor umane, organizare, control;
· Arhitect şef;
· Direcția drumuri județene mediu, transport;
· Direcția dezvoltare durabilă;
·      Agenţia Naţională a Funcţionarilor Publici prin Portalul de management a funcţiilor publice şi al funcţionarilor publici;
· Instituţia Prefectului judeţul Bistriţa-Năsăud.

                                   
             PREŞEDINTE,                                       Contrasemnează:
     EMIL RADU MOLDOVAN                      SECRETARUL JUDEŢULUI,
                                                                               MICA OPREA    



[bookmark: _GoBack]Nr. 43
Din 30.05.2019								                   
P.O.I.N./M.A./C.E.C/10 ex.
2

image1.png




